钦定古今图书集成/明伦汇编/氏族典/第284卷 > 黄衡
## 钦定古今图书集成/明伦汇编/氏族典/第284卷 > 黄衡

按《万姓统谱》：衡字平国，浦城人。建炎中第进士，为安
福令。郡守吕源方六月欲修城壁，衡以书谏，且谓：“庐
陵诸邑，累因兵火，加之亢旱，岂堪重役，乞早罢之，以
慰民心。”郡守得书劾之，朝廷下其事于宪司，体核得
寔，守因罢去。衡终得福州教官。未几，用丞相赵鼎荐，
试馆职，除秘书正字，迁校书郎。累乞补外，得邵武军
倅，至家，卒。